Motezuma

Motezuma er ein opera i tre akter av Antonio Vivaldi med ein italiensk libretto av Girolamo Giusti. Den første framsyninga vart halden i Teatro Sant'Angelo i Venezia den 14. november 1733. 

Musikken trudde ein lenge var gått tapt, men han vart oppdaga i 2002 i arkivet til musikkbiblioteket Sing-Akademie zu Berlin, ei gammal sjølvstendig korforeining med rike musikalske tradisjonar. Etter den andre verdskrigen vart biblioteket deira invadert av den raude armeen og teken med til Sovjetunionen. Det enda til slutt opp i Kiev, i dagens Ukraina. Etter Tyskland var samla på ny vart delar av partituret (byrjinga av første akt og store delar av tredje akt manglar) identifisert av musikkvitaren Steffen Voss. Musikkvitarar starta arbeidet med å rekonstruere ein versjon som kunne framførast. 

Ei konsertutgåve av operaen, visstnok den første framsyninga sidan 1700-talet, vart framført 11. juni 2005 i konserthallen De Doelen i Rotterdam dirigert av Federico Maria Sardelli.

 Roller 
RolleRøystPremierebesetning, 14. november 1733.Motezuma, Keisaren av Mexico  bassbarytonMassimiliano MilerMitrena, kona hans  kontraaltAnna GiròTeutile, dottera hans sopranGioseffa PirckerFernando, Generalen til den spanske hæren sopran kastratsongarFrancesco BilanzoniRamiro, den yngre broren hans sopran kastratsongarAngiola ZannuchiAsprano, Generalen til meksikanarane sopran kastratsongarMarianino Nicolini

Andre operaer om den same keisaren

Den same meksikanske keisaren var òg hovudrolla i operaene: 
 Montezuma (1781) av Niccolò Antonio Zingarelli
 Montesuma (1755) av Carl Heinrich Graun
 Motezuma (1771) av Josef Mysliveček
 Montezuma (1963), av Roger Sessions
 La conquista (2005) av Lorenzo Ferrero

Kjelder

Denne artikkelen bygger på «Motezuma» frå ,  den 21. juli 2010. 
 oppgav desse kjeldene:
Alan Riding, Motezuma's Revenge - A Long-Lost Vivaldi Opera Gets Its Modern Premiere, International Herald Tribune/New York Times, 15. juni 2005
Vivaldi's `Motezuma' Has Dusseldorf Premiere After Court Win, Bloomberg News, 23. september 2005.
Planned Stagings of Vivaldi's Long-Lost Opera Motezuma Derailed by Copyright Claim og Court Injunction Agence France-Presse, 12. juli 2005.

Kategori:Operaer av Antonio Vivaldi
Kategori:Musikk i 1733
Kategori:Operaer frå 1700-talet